29.9.2023
3.4.
DA
Den Europæiske Unions Tidende
C 349/99
EØSU opfordrer både administratorerne af platforme og sociale medier og indholdsskabere/influencere til at sikre:
— teknisk mulighed for at udelukke mindreårige brugere fra at kunne se følsomt indhold af enhver art på platforme/sociale medier (alkohol- og energidrikke, pengespil og væddemål, porno, tobak og tobaksprodukter, herunder e-cigaretter, skønhedskirurgi osv.), som i alle tilfælde bør indeholde mærkningen »forbudt for børn under 18 år«, kræve alderskontrol og tillade brug af forældrekontrol — medtagelse af ordene »reklame«, »kommerciel kommunikation« eller »sponsoreret af« i den type meddelelser — for retoucherede eller modificerede billeder angivelsen »retoucheret billede« — »virtuelt billede« for så vidt angår produktioner, der er skabt med kunstig intelligens, samt angivelse af brug af virtuelle influencere. 3.5.
Der bør ligeledes rettes en særlig opmærksomhed mod brugen af mørke mønstre, misbrug eller krænkende brug af varemærker, fremme af ikkegodkendte finansielle produkter, identitetstyveri eller falske influencere, der udnytter kendte personers image uden deres medvidende, hvilket bliver stadig mere almindeligt, navnlig inden for finansielle investeringer og kryptovaluta.
Der er tale om ulovlig adfærd, der bliver stadig mere sofistikeret og udbredt med brug af kunstig intelligens, og som bør bekæmpes effektivt. 3.6.
Den harmonisering af lovgivningen, som EØSU foreslår, kan suppleres af samreguleringsrammer, hvori der deltager influencere, deres agenter og repræsentative sammenslutninger, industri og annoncører, selvregulerende reklamesammen­ slutninger, forbruger- og brugersammenslutninger, arbejdsmarkedets parter og andre civilsamfundsorganisationer samt tilsynsmyndigheder. 3.7.
EØSU mener, at der er en række spørgsmål vedrørende indholdsskabere/influencere, såsom deres plads i de arbejdsretlige bestemmelser, spørgsmål vedrørende indkomstskat, merværdiafgift samt børne-influenceres specifikke aktiviteter, som bør underkastes en omhyggelig analyse på EU-plan.
Bruxelles, den 13. juli 2023.
Oliver RÖPKE Formand for Det Europæiske Økonomiske og Sociale Udvalg